cyanic-selkie/wikianc huggingface dataset:
Michael Klim
Michael Klim (født 13. august 1977 i Gdynia, Polen) er en polsk-født australsk svømmer som under sommer-OL i 2000 i Sydney, vant gullmedalje på 4x100 m og 4x200 m frisvømming stafett, og sølvmedalje på 4x100 m medley stafett og 100 m butterfly. Han har også en sølvmedalje på 4x200 m frisvømming fra sommer-OL i 2004, i Athen, og en bronsemedalje på 4x100 m medley fra sommer-OL i 1996 i Atlanta. I tillegg har Klim tolv gullmedaljer, syv sølvmedaljer og tre bronsemedaljer fra langbane- og kortbane-VM, fem gullmedaljer, tre sølvmedaljer og tre bronsemedaljer fra Samveldelekene, seks gullmedaljer og tre sølvmedaljer fra Pan Pacific Championship, samt tre gullmedaljer og en sølvmedalje fra Goodwill Games.
Allen (Northern Samar)
Allen (Bayan ng Allen) er en kommune på Filippinene. Kommunen ligger på øya Samar og tilhører provinsen Northern Samar. Folkemengden var på 25,469 innbyggere.
Kommunen ligger inntil San Bernardino-stredet. Allen har en meget travel fergehavn for transport til og fra øya Luzon.
Navnet
Allens opprinnelige navn var Manipa-a. Under det spanske koloniherredømme ble det endret til La Granja. Under amerikansk herredømme ble det så oppkalt etter general Henry Tureman Allen. General Allen var etter den spansk-amerikanske krig militærguvernør for Visayas.
Athletissima
Athletissima er et årlig friidrettsstevne som arrangeres på Stade Olympique i Lausanne i Sveits. Stevnet var tidligere en del av IAAF Super Grand Prix, og har siden 2010 vært en del av Diamond League.
Verdensrekorder
Det er satt tre verdensrekorder gjennom tidene:
NF
NF kan vise til:
Queen Victoria Street (London)
Queen Victoria Street er ei gate i City of London. Den går østover fra Blackfriars stasjon forbi Mansion House undergrunnsstasjon til Bank undergrunnsstasjon. Den er oppkalt etter den britiske dronning Victoria.
Gata går gjennom deler av London som har vært bebygd fra lang tid tilbake. Under utgravninger før bygging av Bucklersbury House i nr. 11 midt på 1950-tallet ble ruinene etter et romersk Mithras-tempel avdekka, bygd ved bredden av Walbrook, en for lengst overbygd sidelev til Themsen.
Flere kirker ligger langs Queen Victoria Street, blant andre St Andrew-by-the Wardrobe ved Blackfriars og St Nicholas Cole Abbey.
I nr. 130 er College of Arms, Englands heroldsmyndigheten. Nr. 101 er Frelsesarmeens hovedkvarter.
Gatan må ikke forveksles med en annen gate i City of Westminster, som heter Victoria Street og går østover fra Victoria stasjon til Parliament Square.
Indiscretions of Betty
Indiscretions of Betty er en amerikansk stumfilm fra 1910.
Handling
Mannens inntekt er ikke tilstrekkelig til å opprettholde stilen og pretensjonene i det samfunnet som et ektepar liker å bevege seg i. Hans kone blir introdusert for en østerriksk greve som i all hemmelighet har ondskapsfulle hensikter. Han gjør fremskritt ovenfor den unge kvinnen, som blir smigret over all oppmerksomheten hun får. For å klare å holde seg til de sosiale klasser hun ønsker seg, påtar den unge kvinnen seg all slags gjeld - men kreditorer presser snart ektemannen hennes for betaling.
En ettermiddag ringer en venninne for å gi kona den invitasjon til et stort samfunnsarrangement. Men kona har ikke råd til å delta og avslår fortvilet, og påstår at hun ikke har noen passende klær som hun kan ha på seg. Venninnen hennes forteller henne om en klesprodusent, som hun kan opprettee en betalingskonto hos. Kona går snart med på forslaget, faller for fristelsen og bestiller en ny kostbar kjole for de kommende begivenhetene. Der får hun snart alles oppmerksomhet, spesielt grevens.
Men kort tid senere kommer den uunngåelige kreditoren, og oppfordrer henne til å betale for den dyre kjolen. Greven merker snartden unge kvinnens uro over alle de manglende pengene, og han tilbyr henne en sjekk for å dekke hele beløpet som kreditoren krever. Men greven ønsker snart å få noe tilbake igjen, for den økonomiske hjelpen han gav henne.
Helikopterulykken på Heerodden
Helikopterulykken på Heerodden skjedde 30. mars 2008 da et russisk helikopter av typen Mi-8 operert av Spark+ Airline Ltd. havarerte under landing på den russiske helikopterbasen på Heerodden utenfor Barentsburg. Det var ni passasjerer ombord, alle russiske og ukrainske statsborgere hjemmehørende i Barentsburg. Tre personer omkom og to personer ble alvorlig skadet. De omkomne var kapteinen, styrmannen og en av passasjerene som var ansatt hos Trust Arktikugol. De tre omkomne ble om kvelden fraktet til Longyearbyen og sendt til rettsmedisinsk undersøkelse i Tromsø. De alvorlige skadede, begge russiske statsborgere, ble fraktet til sykehuset i Longyearbyen. Natt til 31. mars ble de to skadde fraktet med ambulansefly til Universitetssykehuset Nord-Norges ortopediske avdeling for behandling av bruddskader.
På ulykkestidspunktet var det tett snødrev og under ti meter sikt. Ifølge presseattaché Kolesnikov ved Russlands ambassade i Oslo var årsaken til ulykken at helikopteret ble tatt av et stormkast under landing og kastet inn i hangarveggen. Det var flere spor i hangarbygningene etter rotoren.
Det havarerte helikopteret var det eneste russiske helikopteret som var i aktivitet på Svalbard.
Ulykkesundersøkelsen
Tre inspektører fra Statens havarikommisjon for transport (SHT) ankom Barentsburg 31. mars for å starte undersøkelsen.
Miso
Miso (japansk: みそ eller 味噌) er en tradisjonell japansk smakstilsetning som brukes i forbindelse med flere typer tilberedningsmetoder både i det tradisjonelle og i det moderne japanske kjøkken. Det er særlig kjent som en av de to grunningrediensene i misosuppe, som tar navnet sitt fra nettopp miso.
Helikopterulykken på Heerodden
Ulykkesundersøkelsen
SHT i sin rapport etter ulykken mener at løs snø, i mulig kombinasjon med vindkast, skapte utfordringer i forbindelse med landingen. Under landingen benyttet flygebesetningen en uheldig framgangsmåte som medførte at de mistet nødvendige visuelle referanser. Den avbrutte landingen ble gjennomført med klare mangler ved besetningssamarbeidet. Besetningen mistet kontrollen over helikopteret og traff en hangarvegg. Kollisjonen fikk så alvorlige konsekvenser, delvis fordi personer om bord ikke var fastspent med setebelter.
Miso
Typer av miso
Det finnes flere forskjellige typer miso; de klassifiseres gjerne ut fra ingredienser, farge, og smak, og deles ofte inn i tre hovedtyper:
I tillegg finnes det flere mer spesialiserte typer som for eksempel bruker brun ris i stede for hvit, bruker andre typer korn eller blandinger av korntyper, eller tilsetter andre produkter, slik som nøtter, grønnsaker eller tørkede fiskeprodukter, under modningen av misoen. De sjeldnere variantene har også gjerne et mer begrenset bruksområde enn de tre mest utbredte typene.
Produksjonsprossess
Ris, korn eller soyabønner malt til ønsket grovhet varmes opp ved help av dampkoking, dette tilføres så en type muggsopp (latin: Aspergillus oryzae), slik som man gjør for enkelte typer ost, som starter en gjæringsprosses, som får foregå i et varmt og fuktig miljø i inntil to døgn. Den massen man nå har fått kalles koji. Koji blandes med kokte og moste soyabønner, salt og vann, legges så på tønne eller tank, slik som vin, for videre modning. Denne modningsprosessen kan ta alt fra tre uker til to, tre år avhengig av hvilken type ferdig produkt man ønsker og hvor sterk smak man man vil oppnå. Blandingsforholdet mellom koji og soyabønner har også innvirkning på smak, der mer koji ofte gir en mer søt smak og lysere farge enn for en miso produsert under ellers like forhold, men med mindre koji. Det ferdige produktet legges vanligvis så på glass eller plastbokser for salg.
Historisk bakgrunn
Forløperen til miso kom fra Kina til Japan med buddhistiske munker på 700-tallet. De første århundrene var dette mat forbeholdt eliten i samfunnet. Men i Kamakuraperioden (1185–1333) ble det en viktigere del av kostholdet til krigerklassen (samuraier) og munker ved templer. Under Muromachiperioden (1336–1573) utviklet buddhistiske munker grunnlaget for den metoden som brukes i dag. Etterhvert spredte miso seg til alle samfunnslag, og flere forskjellige typer ble utviklet.
Oppbevaring og næringsinnhold
Miso bør lagres kjølig i en luftett beholder. Miso inneholder mye salt, det er derfor ofte anbefalt å unngå å tilsette salt til matretter som inneholder miso. Men det er inneholder også flere vitaminer og mineraler, og regnes som en god kilde til vitamin K, kopper, mangan og kostfiber.
U19-EM i fotball for menn 2004
U19-EM i fotball for menn 2004 ble arrangert i Sveits i 2004.
Merke
Merke (av norr. merki) har flere betydninger:
Hierro
Hierro (spansk: El Hierro) er den vestligste og sørligste av Kanariøyene. Den tilhører den autonome regionen Kanariøyene og provinsen Santa Cruz de Tenerife. Øya har en befolkning på 10,587 (2016). Valverde er største by på øya.
Geografi
Øya er en skjoldvulkan. I oktober 2011 startet et undersjøisk utbrudd utenfor sørspissen av øya. Det varte til mars 2012.
Høyeste punkt er Malpaso som når 1501 moh.
Et 277,7 km² stort område som omfatter deler av øyas landareal og tilstøtende hav er vernet som biosfærereservat.
Politikk og forvaltning
Øya har et folkevalgt øyråd (cabildo insular), Cabildo de El Hierro. Det er i tillegg tre kommuner på øya: Valverde, La Frontera og El Pinar.
Samferdsel
Ved Valverde ligger øyas flyplass, som per april 2017 hadde forbindelse med Gran Canaria og Tenerife trafikkert av flyselskapet Binter Canarias. I 2016 hadde flyplassen 156,439 passasjerer, en økning på 6,6 % fra året før.
Puerto de La Estaca på østkysten har fergeforbindelse med Tenerife.
Eredivisie 1989–1990
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Tapperhet i strid
Courage under Fire (Norsk tittel: Tapperhet i strid) er en amerikansk krigsfilm fra 1996 regissert av Edward Zwick, med Matt Damon, Meg Ryan, Denzel Washington og Lou Diamond Phillips i hovedrollene.
Handling
Oberstløytnant og bataljonssjef Nathaniel Serling (Denzel Washington) var involvert i en hendelse i Al Bathra under Gulf-krigen. Under en skuddveksling en natt klarer irakiske stridsvogner å overraske en gruppe amerikanske stridsvogner. Serling gir ordre om å åpne ild, men han treffer en av sine egne stridsvogner og dreper sin beste venn, kaptein Boylar. Detaljene fra kampen blir dekket over, og Boylars foreldre blir fortalt at deres sønn ble drept av fiendtlig ild. Serling blir deretter tildelt en kontorjobb. Senere får han i oppgave å avgjøre om Kaptein Karen Emma Walden (Meg Ryan) skal bli den første kvinnen til å posthumt motta Medal of Honor for tapperhet i strid.
Walden skal ha blitt sendt for å redde mannskapet på et Black Hawk-helikopter som hadde blitt skutt ned. De kom under kraftig ild fra irakisk infanteri. Kort tid senere ble også hennes helikopter truffet og skutt ned. De overlevende ble reddet neste dag, men Walden hadde blitt drept i løpet av natten. Serling begynner snart å legge merke til uoverensstemmelser mellom historiene til vitnene. Piloten berømmer Waldens handlekraft, men han ble truffet og slått bevisstløs tidlig i kamphandlingene. Serling oppsøker Ilario (Matt Damon), som også berømmer Waldens mot og tapperhet. Monfriez (Lou Diamond Phillips), derimot, påstår at Walden var feig og egentlig ville stikke av og la den bevisstløse piloten ligge igjen og bli funnet av irakerne.
Mannskapet fra det andre nedskutte helikopteret sier at de hørte den karakteristiske lyden av en M16 fra helikopteret til Walden, men Waldens mannskap nekter for å ha avfyrt dette, fordi våpenet angivelig var tom for ammunisjon. Alle vitnene er enige om at Walden ble skutt i magen under et irakisk angrep kvelden før de ble reddet. Under press fra Det hvite hus og sjefen hans, brigadegeneral Hershberg (Michael Moriarty), for å finne ut av saken så raskt som mulig, lekker Serling historien til journalist Tony Gartner (Scott Glenn) for å forhindre en ny cover-up slik som skjedde med vennen hans, Boylar. Når Serling legger press på Monfriez under en biltur, tvinger Monfriez ham ut av bilen med pistol, før han begår selvmord ved å kjøre inn i fronten på et møtende tog.
Serling tar en ny prat med Ilario som innrømmer at Monfriez egentlig ønsket å unnslippe i ly av mørket, noe som innebærer å la den bevisstløse piloten ligge igjen. En med-soldat var enig med Monfriez, Ilario var ikke sikker på om dette var en god ide, men Walden nektet blankt å gå fra den skadde piloten. Monfriez og Walden trekker våpen mot hverandre, idet en irakisk infanterist plutselig dukker opp rett bak Monfriez. Walden skyter mot irakeren. Monfriez tror feilaktig at han var målet, så han skyter Walden i magen og hun blir alvorlig såret. Neste morgen blir Walden igjen for å dekke evakueringen, og hun avfyrer en M16. Monfriez løy bevisst til redningsmennene, og sa at Walden allerede var drept slik at hun ble etterlatt og ikke kunne fortelle hva som egentlig skjedde. Serling presenterer sin endelige rapport til Hershberg. Waldens datter mottar Medal of Honor under en seremoni i Det hvite hus. Senere besøker Serling foreldrene til Boylar, og han forteller sannheten om hvordan sønnen deres døde. De tilgir ham for hans rolle i dødsfallet.
Prva Slovenska nogometna liga 2020–2021
Prva Slovenska nogometna liga 2020–2021, var den 30 sesongen av den øverste divisjonen i Slovenia. Sesongen begynte 22. august 2020 og avsluttet i mai 2021. Regjerende mestere NK Celje klarte ikke å forsvare tittelen, og Mura vant sitt første seriemesterskap.
Kvalifisering til Prva Slovenska nogometna liga 2021–2022
beholdt plassen i Prva Slovenska nogometna liga med 4–3 sammenlagt.
Sør-Afrika under Afrikamesterskapet i friidrett 2004
Sør-Afrika deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo.
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Mapanas
Mapanas (Bayan ng Mapanas) er en kommune på Filippinene. Kommunen ligger på øya Samar, og tilhører provinsen Northern Samar. Folkemengden var på 14,025 innbyggere i 2015.
Barangayer
Mapanas er inndelt i 13 barangayer.
Poblacion
Poblacion eller población (= by, bosetting, befolkning på spansk) er det alminnelige uttrykk for det sentrale område - downtown, gammelbyen, det sentrale forretningsområde - i en filippinsk by eller kommune. Området kan omfatte ett eller flere barangays. Det forkortes gjerne til Pob.
Edward Ling
Edward Ling (født 7. mars 1983 i Taunton) er en britisk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 21 i trap.
Kárpathos
Kárpathos (gresk: Κάρπαθος) er den nest største øya i den greske øygruppen Dodekanesene i sørøstlige Egeerhavet. Sammen med den mindre naboøya Saria utgjør den kommunen Karpathos som er en del av den regionale enheten Karpathos. Øya er 50 km lang og 11 km på det bredeste og har et areal ca. 300 km². Ved å ligge avsides har Karpathos bevart mange særegenheter i klesdrakter, skikker og dialekt, sistnevnte minner om de på Kreta og Kypros. Øya har vært kjent på latin som Carpathus, italiensk som Scarpanto og tyrkisk som Kerpe.
Geografi
Karpathos' høyeste punkt er fjellet Lastos, 1 215 meter høyt. Karpathos består av 10 landsbyer. Alle landsbyene har bevart øyas tradisjonelle stil. I sørøst finnes Pigadia (det offisielle navnet er Karpathos) som er hovedstaden og øyas hovedhavn. Byen er omgitt av landsbyene Menetes, Arkasa, Aperi, Volada, Othos, og Pyles. I nord er Mesochori, Spoa og Olympos, som har stor arkitektonisk og folkloristisk interesse. Det er to havner på øya, den nevnte i byen Pigadia og den andre nord på øya ved Olympos kalt for Diafani.
Karpathos naboøy i sør er Kassos og i nord er det kun 100 meter avstand til den ubebodde Saria. Denne øya var tidligere siden antikken tilsluttet Karpathos med en landtange, men et jordskjelv skilte dem. Saria har bevart mange betydningsfulle oldtidsminner, men disse har i liten grad blitt undersøkt.
Kommunen
Dagens kommune Karpathos ble opprettet ved reformen av 2011 om lokalstyre slik at to tidligere kommuner ble slått sammen, således ble to kommunale enheter:
Historie
Øya var både i antikken og i middelalderen nært tilknyttet Rhodos. Øyas nåværende navn er nevnt, men en liten endring av en bokstav, i Homers Iliaden som Krapathos (οἳ δ' ἄρα Νίσυρόν τ' εἶχον Κράπαθόν τε Κάσον τε). Apollonios Rhodios i hans epos Argonautika gjorde øya til en havn for å tilkalle alle argonautene som reiste mellom Libya og Kreta. Karpathos er også nevnt av Vergil, Plinius den eldre og Strabon. Øyboere fra Karpathos kjempet sammen med Sparta i Peloponneskrigen i 431 f.Kr. og tapte sin uavhengighet til Rhodos i 400 f.Kr. I år 42 f.Kr. ble øya underlagt romerne. Etter at Romerriket ble delt ble Karpathos en del av Det bysantinske riket, den greskspråklige østlige delen av det tidligere Romerriket. Ved 1304 ble Karpathos gitt som et føydalt len av den bysantinske keiseren til korsarene Andrea og Lodovico Moresco fra republikken Genova, men falt i 1306 under Andrea Cornaro, et medlem av adelsfamilien Cornaro i republikken Venezia. Huset Cornaro kontrollerte Karpathos fram til 1538 da den havnet under besittelsen til osmanske tyrkere. Under osmanerne forfalt øya betydelig.
I årene 1821-1822, under den den greske selvstendighetskrigen, kunne øya frigjøre seg selv, men havnet igjen inn under osmansk styre. I 1835 skattla sultan Mahmud II øya med skattesystemet Maktu ved at det betalt en årlig sum framfor å kalkulere hver enkelt husholdning. Det osmanske styret endte den 12. mai 1912 da italienerne erobret øya sammen med resten av Dodekanesene under den italiensk-tyrkiske krig i 1911-1912. På denne dagen i mai gikk sjøfolk fra den italienske marine, Regia Marina, henholdsvis krigsskipene «Vittorio Emanuele» og «Alpino» i land på Karpathos.
Med Lausannetraktaten i 1923 ble Karpathos sammen med resten av Dodekanesene underlagt det italienske koloniriket som Isole Italiane dell'Egeo («de italienske egeiske øyer»), men ble avgitt til Hellas i henhold til Paristraktatene i 1947. Øya ble formelt en del av Hellas den 7. mars 1948 sammen med resten av øyene i Dodekanesene.
Til tross for sin fragmenterte fortid under mange ulike herskere og undertrykkere, har øya det siste halve århundret bedret øyas utvikling. En krigsherjet økonomi sendte mange øyboere som utvandrere til USA, men mange av disses familier har siden enten kommet tilbake eller investert omfattende. Som et resultat har Pigadia og mange av de andre byene med hell fått moderne elementer integrert med den tradisjonelle settingen. I fjellene i nord er det derimot en verden for seg selv hvor øyboerne har bevart sin gamle tradisjon nærmest religiøst.
Den 23. mai 2006 kolliderte to stridsfly, et gresk og et tyrkisk, begge av typen F-16 Falcon, rundt 20 km fra øya. Hellas gjør krav på et 16 km bredt nasjonalt luftrom langs egen kystlinje, noe Tyrkia ikke aksepterer og utfordrer gresk luftrom med provokasjoner gang på gang, og konflikter i Egeerhavet har siden 1974 tre ganger nesten ført til krigserklæring.
Olymbos
Fjellandsbyen Olympos (Όλυμπος) ble først bosatt en gang på 700-tallet og er en av de største severdighetene på Karpathos på grunn av sin dramatiske beliggenhet og beboernes folkedrakter. Olymbos ble bosatt på nytt i 1420 av innbyggere fra Saria og fra den antikke Vrykous, «den tapte byen på Karpathos», som flyktet opp fjellene for å unngå overfall fra pirater og sarasenere. Der, isolert fra omverdenen, ble ikke bare den gammelmodige doriske dialekten bevart, men også kunst, kultur og skikker. Det relativt store stedet ligger ved kysten, beskyttet mot innsyn av et stort berg. På berghammeren over byen ligger en rad med kverner, og bak stuper fjellet rett ned i havet.
Transport
Karpathos flyplass med en relativ stor rullebane er lokalisert på sørsiden i området Afiartis. Øya er knyttet til naboøyene og til det greske fastlandet med ferger og fly. Fergene har transport til og fra Piraeus (via Kreta og Rhodos). Faste fly går mellom Rhodos, Kasos, Kreta og Athen daglig. I tillegg er det charterfly fra ulike europeiske byer i høysesongen i april-oktober.
På selve øya er biler den foretrukne måten for transport. Havnen, flyplassen, de fremste landsbyene, og andre populære steder er knyttet sammen med et system av kommunale veger, de fleste asfaltert. I løpet av sommermånedene går det små private båter fra Pigadia til ulike stoppesteder langs øya daglig, inkludert Olympos (via Diafani) og til en del strender som ellers ligger vanskelig tilgjengelig. Drosjer med faste priser og kommunale busser er også tilgjengelige året rundt.
Befolkningen
I henhold til folketellingen av 2011 var det 6 181 innbyggere. Dette antallet mer enn dobles i sommermånedene da mange utvandrede øyboere kommer til øya for å feriere med sine familier. I tillegg kommer mange europeiske turister. Til sammen kan det være opp til 20 000 om sommeren. Befolkningstettheten er størst i løpet av den 15. august grunnet festivalen Panagias (for Jomfru Marias himmelfart).
Strender
Karpathos har blitt stemt fram som innehaver av de beste strendene i hele Hellas. Strendene på Karpathos kan bli inndelt i fire store grupper av ulikt preg: strendene på østkysten er mindre og mer grusete, men uten vind; strendene i sør og nærmere flyplassen har fin og hvit sand; langs vestkysten er mer utsatt for meltemi, en sterk og tørr nordavind i Egeerhavet som blåser fra midten av mai til midten av september, og disse strendene er kun tilgjengelige når vinden er mild; strendene i nord er kun tilgjengelige fra sjøkanten og delvis ved jeep.
Haplonyx
Haplonyx er en slekt av små snutebiller med lang, tynn snute. Billene lever på levende planter, og en del arter er problematiske skadedyr.
Utseende
Små, avlange, brunlige snutebiller med svært kraftige bein. Lårene er tykke med en skarp tann. Oversiden er mer eller mindre skjellkledt.
Levevis
Denne underfamilien går på levende planter, og larvene utvikler seg som oftest i blomster, frukter eller frø.
Utbredelse
Gruppen er utbredt i Australia.
Koon Wai Chee
Koon Wai Chee (født 26. juli 1980) er en hongkongkinesisk badmintonspiller.
Hun representerte Hongkong under Sommer-OL 2004 i Athen, der hun ble utslått i første runde i dobbelturneringen.
Helen Nichol
Helen Nichol (født 18. februar 1981) er en canadisk badmintonspiller.
Hun representerte Canada under Sommer-OL 2004 i Athen, der hun ble utslått i første runde i dobbelturneringen.
Alessio Bolognani
Alessio Bolognani (født 17. november 1983 i Cavalese) er en italiensk tidligere skihopper og senere trener. Han representerte GS Fiamme Gialle.
Han konkurrerte internasjonalt i årene 2001-2007, hovedsakelig i kontinentalcupen, der hans beste sammenlagtplassering var 67.-plass i 2004/05. Han deltok i sju verdenscuprenn, men greide ikke å bli blant de 30 beste og ta verdenscuppoeng i noen av de individuelle rennene; best var 42.-plass i Garmisch-Partenkirchen 1. januar 2007. I den tysk-østerrikske hoppuka 2006/07 ble han nummer 52 sammenlagt.
Alessio Bolognani ble italiensk mester i skihopping i 2003. Han har i senere år vært trener for det italienske kvinnelandslaget i skihopping.
Elbe–Havel-kanalen
Elbe–Havel-kanalen er en 55,50 km lang kanal i Tyskland, som fører skipstrafikk fra Magdeburg i delstaten Sachsen-Anhalt, mot øst til Brandenburg an der Havel i delstaten Brandenburg. Siden 2003 har den også vært forbundet med Mittellandkanal med den store akvadukten Wasserstraßenkreuz Magdeburg. Den er en del av den gjennomgående vannveien mellom Rhinen og Polen.
Bernard Moullier
Bernard Moullier (født 27. september 1957) er en fransk tidligere skihopper. Han deltok i den tysk-østerrikske hoppuka og verdenscupen i årene 1978-1980, og ble nummer 25 sammenlagt i verdenscupen den første sesongen, 1979/80. Han var tre ganger blant de 10 beste i enkeltrenn i verdenscupen – best var 2.-plass i normalbakken i Thunder Bay 19. januar 1980. I Hoppuka fikk han ingen toppresultater, og hadde 67.-plass i 1979/80 som beste sammenlagtplassering. I OL i Lake Placid i 1980 ble han nummer 24 i normalbakken og nummer 37 i storbakken.
Nordre gate (Oslo)
Nordre gate (7-27b, 2–22) (tidl. Nordre Gade) er en gate på Grünerløkka i Oslo. Gaten er en fortsettelse på Møllerveien, starter ved Grünerbrua og ender i Toftes gate ved Schous plass. Den er også kjent som «Hallelujagata» siden Frelsesarmeen, Indremisjonen og Evangeliesenteret hører til der.
Oxynoemacheilus merga
Oxynoemacheilus merga er en fiskeart.
Den lever i fjellbekker langs nordskråningen av Kaukasus. Her finnes den i nedslagsfeltene til elvene Kuma, Terek, Sulak, Sjura-Ozen og Samur, som alle renner til Det kaspiske hav. Den er usikkert om den også finnes i Kuban, som renner til Azovhavet.
Renault Sport F1
Renault Sport F1 er den nåværende inkarnasjonen av Renaults engasjement i Formel 1. Det ble dannet på slutten av 2010, da bilprodusenten solgte de siste 25 prosentene av sin eierandel av Formel 1-teamet Renault F1, som har base i Enstone i England, til hovedaksjonæren Genii Capital. Renault beholdt imidlertid selv kontroll over motorfabrikken i Viry-Châtillon i Frankrike, som fortsatte under navnet Renault Sport F1.
Hovedvirksomheten til Renault Sport F1 er å levere motorer (RS27, 2,4 liters V8) til sine partnerteam, som per er Lotus Renault GP, Team Lotus og Red Bull Racing. Fra -sesongen vil også Williams kjøre med motorer fra Renault.
Li Wing Mui
Hun representerte Hongkong under Sommer-OL 2004 i Athen, der hun ble utslått i første runde i dobbelturneringen.
Gustav Bergman
Gustav Bergman (født 4. desember 1990 i Stockholm) er en svensk orienteringsløper som konkurrerer for den Stockholm-baserte orienteringsklubben OK Ravinen og det svenske landslaget. Han er verdensmester og europamester i stafett.
Karriere
Gustav Bergman har ved flere anledninger vært ankermann for Sveriges landslag på viktige stafetter. Han løp Sverige inn til VM-sølv i Finland i 2013 og til EM-gull på stafett i 2014. Den hittil største bragden er VM-gull i stafett fra Italia i 2014. Da avgjorde Bergman som ankermann for Sverige etter gode etapper av Jonas Leandersson og Fredrik Johansson. Individuelt er Bergmans beste prestasjon en bronsemedalje fra mellomdistansen i VM i Finland i 2013. I tsjekkiske Jeseník tok han to EM-sølv i 2016, på sprint og mellomdistanse. Fra VM på hjemmebane i Strömstad-Tanum i 2016 fikk Bergman med seg bronsemedaljer på både stafett og sprintstafett. Året etter ble det kun medalje på stafetten, hvor Bergman løp siste etappe på Sveriges lag som ellers bestod av Johan Runesson og William Lind.
Sommeren 2017 giftet han seg med orienteringsløperen Helena Bergman.
I 2018 tok Gustav Bergman sin første verdenscupseier da han 1. september gikk til topps på langdistansen under Prøve-VM i Aremark, Østfold.
Meritter
Se oversikter til høyre over medaljer fra hans karriere.
ISO 3166-2:GF
ISO 3166-2:GF er Fransk Guyanas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Afronemoura
Afronemoura er en av slektene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. Denne familien finnes i dag bare på den sørlige halvkulen, men den tilhører en gruppe (Arctoperlaria) av steinfluer som lever på den nordlige halvkulen, så det er sannsynlig at den er av nordlig opprinnelse og har vandret sørover.
ISO 3166-2:GF
Det er for tiden ikke definert noen ISO 3166-2-koder for Fransk Guyana.
Afronemoura
Utseende
Små, mørke steinfluer. Et karakteristisk kjennetegn er at baklårene er svært kraftige.
ISO 3166-2:GF
Fransk Guyana, som er en oversjøisk region/departement tilhørende Frankrike, er tildelt ISO 3166-1 alfa-2-koden GF. Fransk Guyana er også tildelt koden FR-GF under ISO 3166-2:FR, Frankrikes del av ISO 3166-2.
Afronemoura
Levevis
Artene kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Cubana de Aviación
Cubana de Aviación S.A., bedre kjent som Cubana er et statlig eid flyselskap på Cuba. Selskapet ble etablert i 1929 under navnet Compañía Nacional Cubana de Aviación Curtiss.
Selskapet flyr til destinasjoner innenriks på Cuba og til Mellom- og Sør-Amerika, Karibia, Canada og til noen destinasjoner i Europa (bl.a. Paris i Frankrike).
Volkswagen Caddy
Volkswagen Caddy er en LAV varebil fra tyske Volkswagen.
1. generasjon var basert på Golf 1 og ble produsert i Sarajevo i Jugoslavia fra 1983 til 1992. Produksjonen ble innstilt på grunn av krigshandlingene i Jugoslavia. I USA kom bilen på markedet i 1979 som Volkswagen Rabbit Pick Up. Disse ble produsert i Westmoreland i Pennsylvania. I Sør-Afrika ble bilen bygget til 2006.
2. generasjon kom som pick-up og lukket kassebil. Pick-upen, som var basert på Skoda Felcia Pick Up, ble produsert i Tsjekkia hos Skoda. Norske kunder måtte nøye seg med Skodas variant, siden VW-varianten ikke ble importert til Norge. Kassebilen var basert på SEAT Inca, som igjen bygger på plattformen til SEAT Ibiza og VW Polo/Golf. Bilen ble bygget hos SEAT i Spania. Bilen kom som 2-seters varebil og som 5-seters personbil. Bilen blir fortsatt produsert i Mexico.
3. generasjon kom kun som lukket kassebil og er basert på plattformen til Volkswagen Golf5/Touran. Bilen kommer i to lengder og kan for første gang også leveres med firehjulstrekk. Bilen leveres som 2-seters varebil og som 5-/7-seters personbil. Bilen blir produsert i Poznań i Polen.
I 2004 gikk den over til litt mer strømlinjeformet design. Mellom 2010 og 2015 var der bare mindre endringer utvendig og på interiør utseende. I 2016 var det større endringer utvendig med mer skarpere kanter og vinkler, også interiør ble endret, og for første gang siden 2004 gikk VW bort fra runde luftekanalåpninger på Caddy og Caddy Maxi.
Slaget ved Gumbinnen
Slaget ved Gumbinnen var en av de innledende kamphandlingene på østfronten under første verdenskrig og fant sted ved byen Gumbinnen i Øst-Preussen i dagene 19. – 20. august, bare tre dager etter den første konfrontasjonen i slaget ved Stallupönen. Slaget endte med russisk seier, og ledet opp mot slaget ved Tannenberg som ble innledet seks dager senere.
Bakgrunn
Som ved Stallupönen var den tyske strategien defensiv, og hadde primært til hensikt å hindre at russerne tok Øst-Preussen og byen Königsberg. Ved Stallupönen hadde et av de tre tyske armékorpsene innen den tyske 8. armé møtt en større russisk styrke og slått denne tilbake, og trukket seg tilbake i henhold til den stående ordren til Gumbinnen i posisjoner sammen med hele 8. arme under ledelse av Maximilian von Prittwitz. Kommandantene for de tyske korpsene var Hermann von François, August von Mackensen og Otto von Below. Tilsammen utgjorde dette rundt 150 000 mann, mens den russiske 1. armé under ledelse av Paul von Rennenkampf var langt større, rundt 200 000 mann, inkludert styrkene i 2. armé under ledelse av Alexander Samsonov.
Kampene
De lokale tyske kommandantene ønsket ikke ytterligere tilbaketrekninger, blant annet av hensyn til egne styrkers moral. Disse var i stor utstrekning satt sammen av soldater fra dette området. Den stående ordren fra sjefen for den tyske generalstaben, Helmuth Johannes Ludwig von Moltke, var å avvente seieren på vestfronten i henhold til Schlieffenplanen, slik at ikke de tyske styrkene ble for spredt. Til tross for dette, klarte den offensivt orienterte François å overtale Prittwitz å ta initiativet overfor russerne.
Prittwitz panikk smittet over til Berlin og i en frykt for at den østlige flanken skulle bli liggende åpen, måtte Moltke handle. Han fjernet Prittwitz og hans nestkommanderende, generalmajor Graf von Waldersee, og erstattet disse med Paul von Hindenburg og Erich Ludendorff. Videre ble det overført noen divisjoner fra vestfronten, stikk i strid med Schlieffenplanen og den overordnede tyske strategien.
Hindenburg og Ludendorff stanset den tyske tilbaketrekningen og sørget for å ta initiativet tilbake til tyske hender, da de seks dager etter nederlaget ved Gumbinnen innledet slaget ved Tannenberg. I dette slaget vant de en stor tysk seier.
Zogang
Zogang (kinesisk: 左贡县; pinyin: Zuǒgòng Xiàn, tibetansk : མཛོ་སྒང་རྫོང་ Wylie: Mdzo sgang rdzong (Dzogang)) er et fylke i prefekturet Qamdo i Den autonome region Tibet i Folkerepublikken Kina.
Området hører til den historiske tibetanske provins Kham.
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Den delvise prøvestansavtalen
Den delvise prøvestansavtalen eller Traktat om forbud mot prøver med kjernefysiske våpen i atmosfæren, det ytre verdensrom og under vannet (engelsk: Treaty Banning Nuclear Weapon Tests in the Atmosphere, in Outer Space and under Water, ofte forkortet til LTBT) er en traktat som forbyr atomvåpenprøver og alle andre atomsprengninger (også for fredelige formål) i atmosfæren, verdensrommet og havet. Avtalen regulerer ikke prøvesprengninger under jorden, så lenge spregningene ikke fører til radioaktivt nedfall utenfor eget territorium.
124 stater har signert og ratifisert traktaten. Stater som er kjent for å ha atomvåpen og som ikke har signert traktaten er Folkerepublikken Kina, Frankrike og Nord-Korea.
Anchylorhynchus
Anchylorhynchus er en slekt av små biller med lang, tynn snute. Billene lever på levende planter.
Utseende
Små til middelsstore, ovale, litt flate, gulbrunlige snutebiller med lang snute. Fargen er ofte ganske lys gulaktig.
Utbredelse
Slekten er utbredt i Sør-Amerika.
Jørn Stene
Jørn Ivar Stene (født 1953) er en norsk lokalpolitiker (LL) som fra 2015 til 2019 var ordfører i Fauske kommune.
László Felkai
László Felkai (født 1. mars 1941 i Budapest, død 10. april 2014 samme sted) var en ungarsk vannpolospiller som deltok i De olympiske leker i 1960 i Roma, 1964 i Tokyo og 1968 i München. Felkai ble olympisk mester i vannpolo under Sommer-OL 1964 i Tokyo. Han var med på det ungarske laget som vant vannpoloturneringen. Det ungarske laget vant to av kampene og spilte en uavgjort i finalerunden som besto av fire lag. Ungarn fikk fem poeng og sølvvinnerne Jugoslavia fikk også fem poeng, men Ungarn vant på bedre målforskjell. Felkai spilte seks kamper og scoret seks mål i turneringen.
Øhre bru
Øhre bru, eller Foynlandsbrua, også Føynlandsbrua, er ei av to bruer over Ekenessundet mellom Nøtterøy og Føynland i Vestfold. Den første brua ble åpna 17. mai 1908. På grunn av stadig økende biltrafikk måtte brua forsterkes i 1922.
1976 ble den erstattet av Ekenessundet bru rundt 400 m lenger sør i sundet. Den gamle brua er stengt for motortrafikk og har blitt gangbru.
U19-EM i fotball for menn 2005
U19-EM i fotball for menn 2005 ble arrangert i Nord-Irland i 2005.
Mogens Herman Hansen
Mogens Herman Hansen (født 20. august 1940 på Frederiksberg) er en dansk filolog, som særlig har arbeidet med Athens demokrati og poliskulturen.
Han ble student fra Østre Borgerdydskole i 1958, cand.mag i klassisk gresk og historie fra Københavns Universitet i 1967 og ble i 1968 ansatt samme sted. Her skrev han i 1973 sin doktordisputas over emnet Atimistraffen i Athen. Han har utgitt flere bøker siden 1969. Fra 1993 til 2005 var han leder av Copenhagen Polis Centre, hvor han gjorde et enormt studium av poliskulturen.
NM i friidrett 1924
Norgesmesterskapet i friidrett 1924 bestod av flere arrangementer som i 1924 kåret norgesmestere i friidrettsøvelsene.
Hovedmesterskapet ble arrangert på Frogner stadion i Kristiania 16.–18. august. Kun menn deltok. Kongepokalvinner ble Charles Hoff.
Følgende øvelser ble arrangert utenfor hovedmesterskapet:
Filgrave
Filgrave er en landsby i distriktet det seremonielle grevskapet Buckinghamshire i England. Siden 1995 har stedet blitt administrert som en del av Milton Keynes.
Navnet er opprinnelige av angelsaksisk opphav, og betyr «Fyglas lund». I 1241 opptrer det i en liste over herregårder under navnet Filegrave.
Chantal Botts
Chantal Botts (født 30. mars 1976) er en sørafrikansk badmintonspiller.
Hun representerte Sør-Afrika under Sommer-OL 2004 i Athen, der hun ble utslått i første runde i dobbelturneringen.
Afronemoura amatolae
Utseende
Små, mørke steinfluer. Et karakteristisk kjennetegn er at baklårene er svært kraftige.
Levevis
Artene kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Dusørjeger
En dusørjeger er en privatperson som, mot betaling (dusør), sporer opp og arresterer rømte fanger og overleverer dem til myndighetene, eventuelt domstolene.
Mathieu Kassovitz
Mathieu Kassovitz (født 3. august 1967 i Paris) er en fransk skuespiller, regissør og manusforfatter. Han er sønn av regissøren Peter Kassovitz.
Som skuespiller er han mest kjent utenfor Frankrike som Nino Quincampoix i Jean-Pierre Jeunets film Den fabelaktige Amélie fra Montmartre. Mer nylig har han en rolle i Steven Spielbergs film München, basert på Münchenmassakren i 1972.
Esquilinhøyden
Esquilinhøyden (italiensk: Monte Esquilino) er en av Romas syv høyder. Åsen er ca. 75 meter høyt og ligger øst for Forum og Capitolium. Her ligger kirken Santa Maria Maggiore.
Esquilin er den største av Romas syv høyder. Navnets betydning er usikker. Noen mener det kommer av aesculus som er latin for den typen eiketre som skal ha dekket området før det ble bebygd. Andre hevder at høyden er oppkalt etter exquilini, de som ikke hadde romersk borgerskap, og derfor måtte bosette seg utenfor bymuren. Det tryggere området innenfor Den serviske mur var forbeholdt inquilini, det vil si romerske borgere.
I antikken hadde Esquilin tre topper: Cispius, Fagutal og Oppius, som på grunn av all bebyggelsen vanskelig lar seg skjelne fra hverandre i dag. Cispius var høyeste punkt, og svarer til dagens Piazza Santa Maria Maggiore. I republikkens tid gav den østlige delen av Esquilin plass for svære massegraver for de fattige. Ulver, hunder og fugler tok for seg av restene av dem som ikke var skikkelig begravd. Rundt 50 f.Kr ble området imidlertid attraktivt, og romerske rikmenn kjøpte opp tomter de omdannet til forseggjorte parker. En elegant bydel, Collis Hortulorum (= Hagehøyden), vokste frem. Mest kjent av de som hadde råd til å bo her, var Augustus' rådgiver Mæcenas. Datidens store kunstnere var velkomne på hans eiendom, som strakte seg på begge sider av den nåværende Via Merulana. Horats har beskrevet endringen i strøkets karakter, og lagt ordene i munnen på en såkalt priapus, en fruktbarhetsstøtte, som utbryter: «Nå er det herlig å bo her og spasere over den åpne terrassen, der nylig den vandrende snek seg, ille til mote ved synet av marken med heslige knokler.»
Mondragon (Northern Samar)
Mondragon (Bayan ng Mondragon) er en kommune på Filippinene. Kommunen ligger på øya Samar og tilhør provinsen Northern Samar. Folkemengden var på 38,726 innbyggere i 2015.
Barangayer
Mondragon er inndelt i 24 barangayer.
Oktillion
En oktillion er tusen septilliarder, eventuelt en million septillion, det vil si, det naturlige tallet 1 000 000 000 000 000 000 000 000 000 000 000 000 000 000 000 000, eventuelt 1048. Ved å forklare det i «dagligtale» vil det si 1000 billiard billiard billiarder, eventuelt 1000 milliard milliard milliard milliard milliarder.
Det engelske ordet octillion betyr «kvadrilliard».
Optisk tykkelse
Optisk tykkelse er et uttrykk for hvor langt lys (eller annen stråling) med en gitt frekvens kan trenge inn i et stoff eller medium før styrken er redusert med en faktor på 1/e, som omtrent er 2/3 av lysstyrken.
Optisk tykkelse skildrer hvor raskt lyset blir absorbert i et stoff. Lysintensiteten som er igjen kan regnes ut med formelen:
der σλ er den stoffets optiske tykkelse.
Den optiske tykkelsen til et stoff er forskjellig for hver bølgelengde av lyset, og kan også variere med andre faktorer som f.eks. temperatur.
Se også
Beer-Lamberts lov
Nøtterøy
Nøtterøy er ei øy i Færder kommune i Vestfold og Telemark fylke. Den ligger i Vestfold, var del av fylket med samme navn frem til 2020 og ligger fortsatt i valgdistriktet med dette navnet. Den nordligste delen av øya, hovedsakelig Kaldnes, tilhører Tønsberg kommune. Øya har et areal på 44,07 km². Den er tettest befolka i nord, et område som er en del av tettstedet Tønsberg. De to andre tettstedene på øya ifølge SSBs definisjon er Årøysund og Glomstein. Øya Nøtterøy har til sammen rundt 20,000 innbyggere.
Nøtterøy befinner seg i Oslofjorden. Nord for øya ligger Tønsberg, som den er forbundet med via Kanalbrua og ei gangbru. I vest skiller Vestfjorden Nøtterøy fra Stokke i Sandefjord kommune. I sørvest ligger Veierland, som det er båtforbindelse med fra Tenvik. Sør for Nøtterøy befinner øya Tjøme seg, og den er forbundet til Nøtterøy med Vrengenbrua. I øst ligger Nøtterøys skjærgård, og i nordøst ligger øya Føynland, som nås via Foynlandsbrua.
Navnet
Navnet på øya var opprinnelig Njót, og bygdenavnet hadde allerede i norrøn tid blitt til Njótarøy. Njót må være avleda av det gammalnorske ordet njóta, som betyr «nyte / bruke / ha fordel av». Uttalen på lokalmålet er nøttere, nesten mot nøttre. Tidligere sa gamle folk nøttlann.
Historie
I Søndre Hella, som ligger vest på Nøtterøy, er det et stort gravfelt som man regner med stammer fra yngre jernalder. Feltet består av over tjue graver, hvorav flere er forholdsvis store gravhauger. Ingen av gravene er gravd ut arkeologisk, men det fins flere spor etter plyndring. Man tror også at det kan finnes mindre graver i området som stammer helt fra eldre jernalder.
Flere stedsnavn fra Nøtterøy er nevnt i sagaene, fremfor alt Rossanes og Ramberg. Erling Skakke lå gjemt her før han skulle angripe Håkon Herdebrei inne i Tønsberg med flåten sin. Høsten 1188 kalles «Ramberghøsten». Denne høsten ble Ramberg og Rosanes flere ganger brukt som tilholdssted for flåtene som skulle angripe byen. Vrengen nevnes også i sagaene, som den naturlige passasjen mellom øst og vest for flåtene. I 1224 skulle Håkon Håkonsson gifte seg i Bergen med hertug Skules datter. Han måtte overvintre i Tønsberg på grunn av den tjukke havisen. 3. april 1225 dro de båtene over isen utenfor Skjeljastein og ut i Hundsund, mellom Nøtterøy og Føynland, og kom seg til slutt til Bergen. Til tross for den store trafikken i havet rundt Nøtterøy på denne tida, var øya et forholdsvis fredelig sted å bo, og det berettes ikke om noen dramatiske hendelser på øya. I Håkon Håkonssons saga blir Årøysund nevnt. Det heter at skip la til i sundet i 1221 på grunn av uvær. Fem år seinere måtte kongen gjøre det samme.
Nøtterøy var en viktig del av kysttelegrafien under sjuårskrigen mellom Sverige og Storbritannia fra 1807 til 1814, da tre telegrafstasjoner befant seg i sognet: på Ormøy, på Vardås og på Vetan. Festningen på Håøya ble brukt som forsvar både rundt 1905 og under første verdenskrig, men det kom aldri noe angrep. I 1940 ble festningen overgitt til tyskerne. Tyskerne planla tre kanonstillinger på Vardås, som skulle ha en rekkevidde på 48 km. Bare én av kanonene ble bygd ferdig før frigjøringa i 1945. Forsvaret bygde et kystfort på Bolærne på 1930-tallet. Det ble brukt av tyskerne under andre verdenskrig, og de bygde også en fangeleir på øyene. Østre og Mellom Bolærne ble avmilitarisert i 2005, og er nå åpne for fri ferdsel.
Geografi
Det høyeste punktet på Nøtterøy er Vetan med sine 99 moh. Det nest høyeste punktet er Vardås, like ved Oserød. Nøtterøys største innsjø er Strengsdalsvannet.
Klima
Nøtterøy har et typisk østnorsk kystklima, med tørre somre og milde vintre. Været preges av vindene fra sør og nord. Med sønnavinden kommer det ofte regn, mens nordavinden bringer kaldt vær. De nærmeste værobservasjonsplassene er på Færder fyr og på Melsom i Stokke. Hvis man går ut fra at målingene fra Melsom er representative, er den årlige middeltemperaturen på 6 grader. Fra desember til mars ligger gjennomsnittstemperaturen på 2,5 kuldegrader, mens den i årets varmeste måned, juli, ligger på 16,9.
Anguillas flagg
Anguillas flagg er en britisk Blue ensign med territoriets våpen i flaggets frie ende. Våpenet viser tre røde delfiner i ring mot hvit bakgrunn og under dette en lys blå skjoldfot. De tre delfinene skal symbolisere samhold og styrke, mens skjoldfoten skal representere Det karibiske hav som omgir Anguilla. Flagget ble innført 30. mai 1990. Anguilla fører ikke eget handelsflagg.
Flagget er basert på et tidligere flagg som bare viste motivet i våpenskjoldet. Dette ble innført i 1967 da Anguilla motsatte seg å bli forent med Saint Kitts og Nevis. Bruken av dette flagget har fortsatt siden, men da som uoffisielt flagg.
Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernørflagg i britiske besittelser. Det vil si det britiske unionsflagget med koloniens våpenskjold omgitt av en krans i midten.
Shalom
Det tilsvarende ordet på arabisk er salaam, på etiopiske språk sälam, og på det utdødde språket akkadisk sulmu.
Ruy López de Segura
Ruy López de Segura (født 1530 i Zafra ved Badajoz i Spania, død 1580) var en spansk sjakkspiller, munk og katolsk sogneprest i Zafra.
Hans verk Libro de la invención liberal y arte del juego del Axedrez er en av de første grunnleggende verker i den europeiske sjakklitteratur.
Impulsen til boken fikk han under et besøk til Roma, der han i 1560 vant en serie sjakkspill mot den italienske mesterspilleren Giovanni Leonardo Di Bona. Han regnes dermed litt uoffisielt som den første stormester i sjakk i historien.
I Roma ble han kjent med sjakkboken som den portugisiske mester Pedro Damiano hadde utgitt i 1521, og syntes at den var svært dårlig. Dermed bestemte han seg for å skrive sin egen. Den utkom i 1561 i Alcalá de Henares. López beskrev sjakkens opprinnelse, gjengav spillereglene (som allerede var de samme som nå), og oppstilte den første nøyaktige analyse av de mest benyttede åpningstrekk. Dette har gitt López ry som «sjakkanalysens far».